作者:鮑溶
標題:悼豆盧策先輩
內容:喪車出東門，生時馬無力。何處入黃泉，嵩高山西北。室人萬裡外，久望君官職。今與牽衣兒，翻號死訊息。平生江海上，我不空相識。遠客迷畏途，孤鴻傷一翼。行將雞黍祭，已是烏鳶食。勸酒執禦郎，行人有哀色。先悲三尺土，經歲哭不得。眼前雙雙流，故袂安可拭。一拜隔千里，生人意何極。唯有陽春曲，永播清玉德。